Suid Afrikaanse Nuus Thread - Page 86 - Stormfront
Page 86 of 226 « First < 36 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 136 186 > Last »
07-04-2006, 07:18 AM #851
OOS-KAAP: Polisiekantoor beroof
PORT ELIZABETH. – Hoe goed bewaak die polisie sélf hul eie vuurwapens en ammunisie, en hoe aanspreeklik is hulle as dit wél by hulle gebuit word?
Dít is die vrae wat nou gevra word nadat daar die naweek by die Grens-polisiekantoor in Newton Park in die stad ingebreek is.
Tien vuurwapens, waaronder sewe handwapens en drie outomatiese vuurwapens, ’n nagsig-toestel én ammunisie is gesteel.
Die polisie kon teen gister boonop nog nie met sekerheid sê wanneer presies by die polisiekantoor ingebreek is nie, want volgens supt. Johan van Greunen, polisiewoordvoerder, is daar oor naweke geen beamptes by die kantoor nie.
Die Grens-polisiekantoor is ’n gewone woonhuis wat in kantore omskep is.
Die polisiekantoor het ook nie ’n alarmstelsel nie, “maar daar is wel koeëlvaste ruite en spreiligte”. “Daar is ook ’n alarm by die voordeur,” het Van Greunen gesê.
Die inbrekers het die diefwering afgesaag, die deur oopgeskop en die kluis oopgebreek.
Klagte van diefstal en inbraak word ondersoek.
Die polisie het volgens Van Greunen geen leidrade oor wie die verdagtes is nie, maar daar word hard binne én buite polisiegeledere gepraat daaroor dat polisiekantore beter beveilig moet word.
“Hierdie voorval belig net weer hoe nodig dit is om polisiekantore te beveilig,” het supt. Mzukisi Fatyela, provinsiale polisiewoordvoerder, gesê. Hy het verwys na die gewapende rooftogte by die Mqanduli- en Debenek-polisiekantore vroeër vanjaar, waar nóg outomatiese vuurwapens gesteel is.
Volgens Fatyela is daar reeds planne om kameras en elektroniese sensors by polisiekantore in die provinsie op te stel asook om sekerheid meer sigbaar te maak.
Hoewel Van Greunen nie bekend wou maak presies watter soort vuurwapens gesteel is nie, word daar verneem dat dit twee R1-gewere, ’n semi-outomatiese geweer, een R4-geweer en ’n outomatiese geweer is.
Dié aanvalsgewere kan dieselfde skade aanrig as ’n AK 47 en volgens Van Greunen bestaan daar ’n sterk moontlikheid dat die gesteelde vuurwapens vir rooftogte gebruik gaan word.
Gewone handwapens, wat deur die meeste polisie- en sekerheidsbeamptes gebruik word, staan volgens ’n kenner nie ’n kans teen die tipe aanvalsgewere wat die inbrekers gesteel het en deur rowers gebruik kan word nie.
By navraag oor hoekom dié polisiekantoor sulke swaarkaliber-gewere besit, het Fatyela geantwoord dat dit noodsaaklik is.
“Die polisie moet voorbereid wees, want ons kom gereeld te staan teen ’n ander, meer gevaarlike tipe misdadiger,” het hy gesê.
Polisiebeamptes by die Grens-polisiekantoor werk by die doeane en met immigrante en hanteer ook baie sake van dwelmsmokkelary.
Volgens Fatyela bestaan die moontlikheid dat ’n sindikaat betrokke was by die diefstal van die vuurwapens.
07-05-2006, 03:57 AM #852
Bfn-grypdiewe saai paniek in sentrums
GRYPDIEWE wat in bekende Bloemfonteinse voorstede bedrywig is, saai nou paniek onder winkeleienaars en klante.
In afsonderlike voorvalle in die Brandwag-inkopiesentrum en die Dynarc Walk-sentrum in Langenhovenpark is ’n verkoopsvrou en ’n klant binne ’n week besteel.
Mnr. Leon Rossouw, selfoonspeurder, sê twee jong seuns en ’n bejaarde vrou het ’n week gelede ’n selfoon uit Tocknell-graveerders in die Brandwag-sentrum gesteel.
Die drie, almal in swart geklee, het die winkel ingestap en dadelik in drie verskillende rigtings gespat.
Die vrou, wat vermoedelik ’n ma of ouma is, het in ’n poging om winkelassistente se aandag af te trek ’n horlosiepennetjie en -battery gekoop.
Die een seun het ná ’n paar minute ongemerk ’n versteekte Nokia-selfoon gegryp en in sy broeksak gedruk. Dié beelde is duidelik op die winkel se veiligheidskamera sigbaar.
Die twee seuns is albei vermoedelik op laerskool.
Rossouw sê die moontlikheid word ondersoek dat die drie familie is en doelgerig saamwerk.
In nog ’n voorval is ’n klant by die Get Together-koffiewinkel in die Dynarc Walk besteel.
Mnr. Wil Spies, mede-eienaar van die koffiewinkel, sê ses vroue het Vrydagmiddag alleen by ’n tafel in dié restaurant gesit.
Drie vroue het ingestap en by ’n tafel digby dié ses gesit.
Die vroue het die spyskaart bestudeer, niks bestel nie en ná ’n minuut geloop.
Een van die klante het ná ’n paar minute gemerk haar handsak, wat langs ’n stoel gestaan het, is gesteel.
Spies sê die vroue het in ’n blou Toyota Corolla weggery.
Hy sê ’n soortgelyke voorval het sowat drie maande gelede by nog ’n koffiewinkel in Langenhovenpark gebeur.
07-05-2006, 03:59 AM #853
Kuberkrakers steel nou identiteite
KAAPSTAD. – Slinkse kuberkrakers “steel” nou gebruikers van internetbankdienste se inligting om “wettige” toegang tot bankrekenings te bekom.
Mnr. Chris Kotze, woordvoerder van Eerste Nasionale Bank Online, het gister gesê kuberkrakers moet nou, weens Suid-Afrikaanse banke se verskerpte veiligheidstelsels, verskeie ander maniere vind om inligting van gebruikers van internetbankdienste te bekom.
“Die nuutste geval waarin duisende rande uit ’n ENB-kliënt se rekening gesteel is, is ’n goeie voorbeeld van keylogging.
“Kuberkrakers heg ’n klein apparaat aan ’n rekenaar se toetsbordkabel wat al die inligting wat op die toetsbord ingesleutel word, “lees”.
“ ’n Gebruiker se rekeningnommer, aanmeldnaam en wagwoord word dus ‘gesteel’. Op dié manier kry kuberkrakers op ’n wettige manier toegang tot ’n bankrekening,” het hy gesê.
Volgens Kotze is veral internetkafees kuberkrakers se teiken, omdat dié rekenaars daagliks deur verskeie mense gebruik word en daar maklik daarmee gepeuter kan word.
“Suid-Afrikaanse banke werk baie nou saam met die polisie om oortreders aan te keer. Ons weet reeds kuberkrakers werk in groot sindikate.”
Volgens Kotze moet mense beslis nie hul banksake op rekenaars by internetkafees doen nie.
“ ’n Tweedevlak-veiligheidstelsel is nou beskikbaar om kliënte teen identiteitsroof te beskerm.
“ ’n Klein elektroniese apparaat, Digitag, wat met elke transaksie ’n nuwe wagwoord aan die verbruiker stuur, kan nou by banke bekom word.”
Volgens Kotze kan die wagwoord wat die Digitag uitstuur, net een keer gebruik word. Kuberkrakers sal nou ’n kliënt se apparaat ook moet bekom om toegang tot die rekening te verkry,” het hy gesê.
Volgens hom kan ondernemings ’n digitale sertifikaat aanvra wat hul bankrekenings teen kuberkrakers beskerm.
Mnr. Herman Singh, direkteur van tegnologiese ingenieurswese by Standard Bank, het vroeër aan Volksblad gesê phishing en spoofing word ook gebruik om toegang tot rekeninge te bekom.
Die eerste behels ’n e-pos aan slagoffers waarin beweer word hulle moet hul bankbesonderhede bevestig en dus hul bankrekeningnommer, aanmeldnaam en wagwoord verskaf. Dié e-posse lei slagoffers dikwels na ’n nagemaakte webblad wat lyk asof dit deel is van die bank se amptelike webwerf.
Die webblad vertoon ruimtes waar die wagwoord en ander besonderhede ingevul moet word.
Spioenasie-programmatuur word ook op ’n rekenaar afgelaai wat elke toets wat gedruk word, registreer en aan die diewe versend.
Singh het gebruikers gewaarsku dat geen bank ooit só ’n e-pos sal stuur óf vra dat hul kliënte hul besonderhede op die internet moet bevestig nie.
07-05-2006, 04:01 AM #854
’N MENS kan jou voorstel dat ’n hele paar ANC-politici en sakelui moedeloos op die naaste luukse leunstoel neergesyg het by die aanhoor van die nuus dat die Duitse vervolgingsgesag van plan is om die beweerde omkopery te ondersoek wat die lewering van fregatte aan die Suid-Afrikaanse vloot omring.
Die regering se hantering van die knaende bewerings dat suurlemoensap deurgeloop het met die toekenning van onder meer die kontrak vir vier fregatte aan die Duitse fregatkonsortium was tot dusver baie swak.
Die indruk is die hele tyd gewek dat die bewerings toegesmeer word, soos onder meer die uitskuif van regter Willem Heath se ondersoekeenheid getoon het.
Wat uit die Duitse ondersoek gaan kom, sal natuurlik afgewag moet word.
Wat wel verwag kan word, is dat dit met aansienlik meer deeglikheid as die pap Suid-Afrikaanse ondersoek gedoen sal word.
En as die uitslag inderdaad daarop neerkom dat omkoopgeld betaal is, gaan dit uiters sleg op die ANC, die regering en trouens die hele Suid-Afrika reflekteer.
Tog is dit reg dat die Duitsers die ondersoek doen.
Klaarblyklik kan daar nie op die Suid-Afrikaanse regering staatgemaak word om die waarheid bloot te lê nie.
Daar is ewenwel nog een punt wat gemaak moet word.
Of daar nou bedrog betrokke was of nie, die groot wapentransaksie is te ver gevorder om omgekeer te word.
Al vier fregatte en een van die drie duikbote is afgelewer.
Die aflewering van die Hawk-opleidingsvliegtuie, asook die Agusta- en Lynx-helikopters, is eweneens aan die gang.
Gaan voort met die ondersoek en laat die skuldiges, indien daar is, aan die pen ry.
Maar los die weermag en sy toerusting buite die rusie.
Dit het niks met die soldate te make nie.
Die hele land kan agter die beskermers van die land staan.
07-05-2006, 04:03 AM #855
AS die hemelhoë vlakke van geweldsmisdade in Suid-Afrika op die morele stand van ons samelewing dui, lyk dit werklik of daar min hoop op beterskap is.
Maar ’n jong demokrasie wat teen die verwagting in van talle doemprofete reeds soveel welslae behaal het, durf nie op moedverloor se vlakte gaan sit nie.
Dieselfde land wat binne enkele jare vir hom ’n stewige ekonomie gebou het wat wêreldwyd vertroue inboesem, moet eenvoudig net dieselfde wilskrag inspan om die misdaadsituasie te pak.
’n Weersin is aan die opbou teen geweldsmisdade in ons land. Dit blyk nêrens duideliker nie as op ’n plek soos Kakamas, waar ’n gemeenskap pas by die graf van ’n weerlose driejarige meisietjie gestaan het wat wreedaardig vermoor is. Sy is onder meer verwurg, 14 keer met ’n mes gesteek en vermoedelik ook verkrag.
Op die begrafnis van klein Sibongile Hlohla het mnr. George Barends, direkteur van onderwys in die streek, die vraag geuiter wat oor die lippe van elke regdenkende Suid-Afrikaner kom: “Hoe kan iemand so iets aan ’n driejarige doen?”
’n Kentering is klaarblyklik nodig, maar dit sal ’n ommekeer moet wees wat diep binne-in die psige van die Suid-Afrikaanse samelewing moet begin en wat kan deursuur tot op alle vlakke.
Van die regering word verwag om die klimaat te skep waarin die suiweringsproses kan begin plaasvind.
En die regering moet aan die polisiediens voldoende middele gee waarmee hy die reusagtige taak van doeltreffende misdaadbestryding kan aanpak en deurvoer.
Dit sal minister Charles Nqakula loon om die suksesresep van mnr. Rudolph Guiliani, wat die misdaadgeteisterde New York reggeruk het, te begin volg. Dié oudburgemeester het op sy onlangse besoek aan Suid-Afrika weer benadruk dat hy sy doel bereik het deur die polisie se hulpbronne drasties te vermeerder, hom beter op sy kern-taak, misdaadbestryding, te laat fokus en daagliks misdaadstatistieke te laat aanteken en ontleed.
Die persepsie bestaan by Jan en alleman dat die regering nie ernstig genoeg is oor die bekamping van misdaad nie.
Nqakula-hulle moet nou die geleentheid aangryp om die teendeel te bewys.
07-05-2006, 04:04 AM #856
Skerpioene se pyn
DIE gestadigde doodsertifikaat – gedeelde beheer – vir die Skerpioene, wat ’n trotse reputasie in die stryd teen misdaad verwerf het, kon nie op ’n ongelukkiger tyd gekom het nie.
Terwyl die land steier onder ’n ongekende golf van misdaad, word aangekondig die “politieke beheer” sal voortaan deur die minister van veiligheid en sekuriteit, mnr. Charles Nqakula, en die kommissaris van polisie, mnr. Jackie Selebi, uitgeoefen word.
Nqakula het met sy kla-of-trap-uitlating gewys hy hoort nie eens in sy huidige pos nie, wat nog te sê om die politieke baas van die Skerpioene te word.
En Selebi is een van diegene in die ANC wat die Skerpioene ontbind wil hê.
Hoewel die Skerpioene (direktoraat vir spesiale ondersoeke) in naam bly voortbestaan as ’n afsonderlike eenheid wat onder die departement van justisie resorteer, is sy angel getrek.
Die doeltreffendheid van die Skerpioene, breedweg geskool op die Amerikaanse FBI waar alles as’t ware onder een dak saamgevoeg was vir dié elite-eenheid se stryd teen misdaad, was een van die ligpuntjies in die verlore stryd teen misdaad onder die ANC-bewind.
Wat dit so tragies maak, is dat die Skerpioene nou die jongste slagoffer gemaak word van ’n grootliks politieke magstryd en intriges daaromheen, wat die ANC-regeringsalliansie op verskeie gebiede verlam.
Die Skerpioene het vyande in hoë kringe gemaak deur vreesloos misdaad aan te vat.
Nou word die prys betaal.
In plaas daarvan dat pres. Thabo Mbeki die doeltreffendheid van die Skerpioene beskerm het, het hy die gedeelde beheerstruktuur aanvaar.
Dit tipeer sy rol as ál meer in wese ’n “lame duck”-president hier in die laaste fase van sy bewindstermyn.
Terwyl politici al hoe meer met die oog op sy opvolger ook hul eie ambisieuse kaarte begin speel, eerder as om die land se belange in byvoorbeeld die stryd teen misdaad voorop te stel.
Dat misdaadvoos Suid-Afrika-ners met die verlamming en gestadigde dood waaraan die Skerpioene nou blootgestel is se hulpkrete weer verontagsaam word, skeel hulle klaarblyklik min. Soos met vigs gaan ook dié versuim van die regeringsalliansie in die stryd teen misdaad nog droewe gevolge hê.
07-05-2006, 04:09 AM #857
Kaap trek los oor ‘spookpatrollies’
KAAPSTAD. – Vraagtekens hang oor die sigbaarheid van polisiepatrollies op berugte Kaap*se snelweë wat veronderstel is om motoriste teen padboewery te beskerm.
Intussen kon die polisie, die departement van gemeenskaps*vei*ligheid en voorsitters van gemeenskapspolisiëringforums gister nie sê wie verantwoordelik is vir die aanvalle op motoriste op die N2 en R300 nie.
Tientalle motoriste het Die Burger gekontak en gekla omdat hulle nie patrollievoertuie – soos met groot fanfare verlede week aangekondig is – op probleemroetes sien nie.
Mnr. Makhaya Mani, woordvoerder van mnr. Leonard Rama*tlakane, Wes-Kaapse minister van gemeenskapsveiligheid, het gister in reaksie hierop gesê 92 beamptes van die polisie, die stadspolisie en provinsiale verkeer ís op pro*bleem*roetes.
“Hulle patrolleer dag en nag. Die N2 is nie die enigste probleemroete nie. Die R300, die Baden Powell-rylaan, Vanguardrylaan, die M5, Lans*downeweg, die Stellenbosch-hoofverkeersweg en die N1 word ook gepatrolleer. Dit sal voortduur tot die klipgooiery bedaar het.”
Mani het gesê gemeenskappe rondom die N2 sal besoek word om die probleme te help oplos. “Die departement verstaan motoriste se frustrasies. Klipgooiery sal nie vin*nig verdwyn nie, maar ons neem kennis van die voorvalle wat aangemeld word.”
Mnr. Lennit Max, DA-woordvoerder oor gemeenskapsveiligheid, het gister ook sy ongelukkigheid uitgespreek oor die polisie se optrede tydens Saterdagoggend se klipgooi-voorval waarin ’n gesin van Somerset-Wes op die N2 tussen die R300 en Kuilsrivier onder padboe*we deurgeloop het.
Mnr. Andries Brink, wat bestuur het, het gesê polisiebeamptes in Somerset-Wes, waar hy die voorval wou aanmeld, was “nie die toonbeeld van paraatheid nie”.
“ ’n Konstabel het gesê hy kan niks aan die saak doen nie, terwyl ’n kaptein net weggestap nadat hy na ons geluister het.”
Max het gesê die N2 het in ’n oorlogsone verander en dat dit slegs kan verander as alle wetstoepassers professioneel en gekoördineerd saamwerk.
In ’n blitsondersoek van Die Burger gister of die polisie, die departement van gemeenskapsveiligheid of gemeenskapspolisiëringsforums (GPF’s) weet wie die klipgooiers is, kon niemand antwoorde verskaf nie.
Mnr. Dan Nokatwya, voorsitter van die Nyanga-GPF, in wie se gebied langs die N2 die meeste voorvalle voorkom, het gesê hulle kon nog nie vasstel wie die skuldiges is nie. “Niemand is nog daarvoor in hegtenis geneem nie, maar ons werk nou met die gemeenskappe saam om die skuldiges aan ons uit te wys.”
Mnr. Lulama Makie, voorsitter van die Guguletu-GDF, het gesê gerugte doen die ronde dat dit veral dronk mense en kinders is wat niks beter het om te doen nie wat snags klippe uit plakkersbuurte langs die N2 slinger. “Niemand is ook aan ons uitgewys nie. Wat ons kan sê, is dat dit siek mense is wat dit doen. Dit is boewery en malheid,” het Makie gesê.
Intussen word motoriste vanaf die stadsentrum en Somerset-Wes versoek om alternatiewe roetes, wat met geel borde aangedui word, na en van die Kaapstadse Internasionale Lughawe te gebruik omdat padwerk die N2 by die lughawe versper. Motoriste moet Modderdamweg gebruik.
07-05-2006, 04:11 AM #858
WES-KAAP: Drie gewond in Strand-skietery
KAAPSTAD. – Drie mense is gisteraand ernstig gewond in ’n skietery by ’n vulstasie in die Strand.
Kapt. Randall Stoffels, ’n polisiewoordvoerder, het gesê drie mans van die Strand is gisteraand in Broadwaystraat by die Caltex-vulstasie geskiet. Die mans van 27, 21 en 36 jaar oud is deur ’n groep van vyf tot ses onbekende mans genader.
Die verdagtes het omstreeks 20:00 skote begin afvuur en daarna te voet van die toneel gevlug. Die 27-jarige man is in die kop gewond, die 21-jarige in die bobeen en die 36-jarige in die regterarm. ’n Paramedikus het bevestig dat al drie se beserings ernstig is en dat hulle na die Tygerberg-hospitaal geneem is. Die motief vir die skietery is nog onbekend en niemand is in hegtenis geneem nie.
07-05-2006, 04:56 AM #859
Regering vreet spaargeld op
Die regering se herverdeling van rykdom het die afgelope dekade 'n groot deel van Suid-Afrikaners se spaargeld en hul vermoë om te spaar, weggevreet. Dit kan in die toekoms ernstige gevolge vir die ekonomie inhou.
Ekonome sê dit kan selfs die regering se ekonomiese groeidoelwit van 6% in die gevaar stel omdat Suid-Afrika al hoe meer aan die nukke van buitelandse beleggers oorgelewer is.
Die gewone man kan dit in die vorm van hoër inflasie en later ook hoër rentekoerse aan sy bas voel.
Suid-Afrika se spaarkoers was in die eerste kwartaal van vanjaar op die laagste vlak in die land se geskiedenis.
Die huidige bruto spaarkoers van 13% van die bruto binnelandse produk is nou net die helfte van die 25% van tien jaar gelede.
Hoër besteding het wel tot die laer spaarkoers bygedra, maar huishoudings se spaarvermoë het ook skerp gedaal weens die skerp styging in hul netto belastinglas om die regering se herverdelingsplan te finansier. Die herverdelingsplan is die gevolg van die vorige regime se verwaarlosing van die grootste deel van die bevolking.
Mnr. Adam Jacobs, ekonomiese adviseur van Dynamic Wealth, sê die Internasionale Monetêre Fonds se formule vir die berekening van die netto belastinglas toon dat Suid-Afrikaners in die middel- en hoë inkomstegroepe se netto belastinglas tussen 1993 en 2003 met bykans 200% gestyg het.
Dit beteken afgesien van die belasting wat hulle moet betaal, moet hulle nou ook self vir dienste betaal wat voorheen deur die regering gelewer is.
Mnr. Dawie Roodt, hoofekonoom van die Efficient-groep, sê die soort dienste waarvoor individue op 'n al hoe groter skaal self moet betaal, sluit in hoër skool- en universiteitsgelde weens kleiner regeringsubsidies, bykomende mediese gelde, nuwe tolgeld op paaie wat reeds gebou was en betalings aan veiligheidsmaatskappye.
Jacobs voeg by dat die belasting op aftreefondse die waarde van individue se spaargeld vir aftrede met nog sowat R50 miljard verminder het.
Die Suid-Afrikaanse Reserwebank se jongste kwartaalblad toon dat huishoudings vir die eerste keer in die land se geskiedenis in die eerste kwartaal glad nie gespaar het nie.
Die ontsparingskoers van 0,1% van hul besteebare inkomste beteken dat huishoudings se besteding hul besteebare inkomste gaan oorskry (as die tempo van besteding en inkomste in die eerste kwartaal in die res van die jaar voortgesit word).
Dit is 'n groot ommeswaai van die 5% tot 6% van besteebare inkomste wat 'n dekade of twee gelede deur individue gespaar is.
Wat maatskappye betref, sê Jacobs dat hul netto spare van R49,5 miljard in 2004 gekrimp het tot R34,5 miljard verlede jaar, onder meer om die regeringsgedrewe bemagtigingstransaksies te finansier.
Volgens Jacobs is die huidige spaarkoers van 13% net genoeg om die waardevermindering op kapitaalgoedere, wat 12,5% van die BBP is, te finansier.
Suid-Afrika het 'n spaarkoers van 2,5% van die BBP nodig om ekonomiese groei van 1% te finansier. Die spaarkoers sal dus beduidend moet styg om 'n groeikoers van 6% te haal.
As dit nie gebeur nie, sal die land al hoe meer afhanklik wees van buitelandse spare, oftewel kapitaalinvloei, om sy groei-inisiatiewe te finansier.
Maar as die buiteland soos nou wegskram van opkomende markte weens die risiko's en wanbalanse in dié ekonomieë - en dit gaan weens globalisering gereeld gebeur - sal die kapitaalinvloei nie gebeur nie.
Dit verhoog die moontlikheid dat inisiatiewe soos die regering se infrastruktuurplan van R372 miljard en die private sektor se investering in nuwe kapitaalprojekte deur hoër pryse gefinansier sal moet word.
Die pryse van spoorvrag-, elektrisiteit- en munisipale dienste sal byvoorbeeld skerp moet styg om die regering se infrastruktuurplanne te finansier.
Dit kan egter inflasie laat styg, wat weer hoër rentekoerse noodsaak. Die gevolge daarvan is ekonomiese groei van 3% eerder as 6%, hoër werkloosheid en meer armoede.
Dié gevolge kan net verhoed word as die regering maatreëls in werking stel wat binnelandse spare stimuleer.
07-05-2006, 05:42 AM #860
Meeste kommando eenhede sluit vanjaar - leemte in beveiliging groter
‘n Totaal van 63 kommando eenhede moet hierdie finansiële jaar sluit. Dit is die meeste eenhede wat moet sluit in een jaar. In 2004/2005 is 17 en in 2005/2006 is 54 kommando eenhede gesluit. Na vanjaar sal 134 van die totale 183 kommando eenhede gesluit wees. Dit laat 49 eenhede oor waarvan 38 geoormerk is om in 2007/2008 en 11 wat in 2008/2009 moet sluit.
“ Die kommando eenhede het ‘n belangrike rol gespeel in die bekamping van misdaad en veral die insameling van inligting waardeur misdaad voorkom is. Nege eenhede moet in Gauteng sluit, dit laat Gauteng dan met slegs een eenheid, nl. die Wes Rand-kommando. In die Limpopo provinsie was daar net drie eenhede wat nie gesluit was nie en nou moet Warmbad-kommando ook sluit. Dit laat Limpopo met net twee eenhede. Indien gekyk word na die vlaag van misdaad en veral die toename van plaasmoorde en – aanvalle veral in die Limpopo provinsie, is dit duidelik dat daar ‘n leemte in beveiliging ontstaan het met die sluiting van die kommando’s,” sê mnr. Pieter Groenewald (LP), hoofwoordvoerder van Verdediging vir die Vryheidsfront Plus.
“ Die Polisie het eenvoudig nie die mannekrag en toerusting om die rol van die kommando’s oor te neem nie. Misdaadintelligensie is uiters gebrekkig, soos onlangs getoon in die Jeppe-geval, en dit was juis op hierdie terrein waar die kommando’s ‘n leidende rol gespeel het. Die kommando’s het deur middel van gemeenskapsdinamika, wat krities is vir die insameling van inligting, voorkomend kon optree om misdaad te bekamp. Gemeenskapsvertroue in die Polisie is op ‘n laagtepunt wat ‘n nog groter leemte in beveiliging laat. Dit is teenstrydig met die voorvereiste wat President Mbeki gestel het vir die sluiting van kommando’s,” het Groenewald gesê.
Die Vryheidsfront Plus gaan ‘n brief aan President Mbeki skryf om hom te versoek om, in die lig van sy voorvereistes, die sluiting van kommando’s te staak.
KOMMANDO EENHEDE WAT 2006/2007 MOET SLUIT:
1. WESKUS WES-KAAP.
2. TWEE OSEANE WES-KAAP
3. WORCESTER WES-KAAP
4. KLEIN KAROO WES-KAAP
5. LANGEBERG WES-KAAP
6. LANGKLOOF WES-KAAP
7. OOSGRENS OOS-KAAP
8. MIDLAND OOS-KAAP
9. QUEENSTOWN OOS-KAAP
10. HUMANSDORP OOS-KAAP
11. WINTERBER OOS-KAAP
12. SOMERSET OOS OOS-KAAP
13. MURRAYDENE OOS-KAAP
14. HANTAM OOS-KAAP
15. AMATOLA OOS-KAAP
16. OOS GRIQULAND KZN
17. MIDMAR KZN
18. UMVOTI KZN
19. HIGHWAY KZN
20. ORIBI KZN
21. STANDERTON MPUMALANGA
22. MIDDELBURG MPUMALANGA
23. BABERTON MPUMALANGA
24. WARMBAD LIMPOPO
25. BRONKHORSTSPRUIT GAUTENG
26. MOOT GAUTENG
27. WONDERBOOM GAUTENG
28. GATSRAND GAUTENG
29. BENONI GAUTENG
30. HEIDELBERG GAUTENG
31. KEMPTONPARK GAUTENG
32. NIGEL GAUTENG
33. VEREENIGING GAUTENG
34. SCHWEIZER RENEKE NOORDWES
35. KOSTER NOORDWES
36. HARTBEESFONTEIN NOORDWES
37. OTTOSDAL NOORDWES
38. VENTERSDORP NOORDWES
39. STELLALAND NOORDWES
40. CALVINIA NOORD-KAAP
41. SPRINGBOK NOORD-KAAP
42. HAY NOORD-KAAP
43. HERBERT NOORD-KAAP
44. HOPETOWN NOORD-KAAP
45. KURUMAN NOORD-KAAP
46. MIDDEL KAROO NOORD-KAAP
47. SUIDWES KAROO NOORD-KAAP
48. VICTORIA WES NOORD-KAAP
49. PRIESKA NOORD-KAAP
50. FOURIESBURG VRYSTAAT
51. JACOBSDAL VRYSTAAT
52. LADYBRAND VRYSTAAT
53. REITZ VRYSTAAT
54. THEUNISSEN VRYSTAAT
55. ZASTRON VRYSTAAT
56. VIRGINIA VRYSTAAT
57. HOOPSTAD VRYSTAAT
58. KROONSTAD VRYSTAAT
59. PARYS VRYSTAAT
61. DRAKENSBERG KZN
62. UMKHOMBE KZN
63. INSELE KZN
GROEP HK’S WAT MOET SLUIT:
1. GROEP 1 WES-KAAP
2. GROEP 9 KZN
3. GROEP 15 GAUTENG
4. GROEP 27 KZN